
HOTĂRÂREA nr.  37/ 2022
privind acordarea normei de hrană personalului din cadrul Direcției Poliția Locală a Municipiului Lupeni 
pentru anul 2022   

hotărârea a fost aprobată prin vot liber exprimat cu unanimitate de voturi

domnul consilier local Ion Pârvulescu, anunțând un posibil conflict de interese, s-a abținut de la dezbatere și de la votare
Consiliul Local al Municipiului Lupeni,
Analizând Proiectul de hotărâre nr. 34/ 2022 precum și Raportul de aprobare nr. 5515/ 18 februarie 2022 a domnului Lucian Marius Resmeriță, Primar al Municipiului Lupeni prin care propune acordarea normei de hrană personalului din cadrul Direcției Poliția Locală a Municipiului Lupeni pentru anul 2022, ca urmare a aprobării bugetului local al Municipiului Lupeni și a Raportului nr. 3272/ 01.02.2022 prezentat de Direcția Economică din cadrul Aparatului de specialitate al Primarului Municipiului Lupeni;
Văzând Raportul comun nr. 5923/ 22 februarie 2022 prezentat de Direcția economică și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile art. 351 alin. (1) din Legea Poliției locale nr. 155/ 2010, republicată și ale Ordonanței Guvernului nr. 26/ 1994 privind drepturile de hrană ale personalului din sectorul de apărare națională, ordine publică și siguranță națională, cu modificările și completările ulterioare; 
Văzând prevederile H.G.R. nr. 171/ 2015 privind stabilirea metodologiei şi a regulilor de aplicare a drepturilor prevăzute la art. 351 alin. (1) din Legea poliţiei locale nr. 155/ 2010.
Ținând cont de prevederile Ordinului nr. 776 din 30 septembrie 2015 pentru modificarea Ordinului ministrului dezvoltării regionale şi administraţiei publice nr. 496/ 2015 privind contravaloarea alocaţiei valorice a normei de hrană acordată personalului poliţiei locale;
În temeiul dispoziţiilor art. 129 alin. (1), alin. (2) lit. „d”, alin. (7) lit. „g”, alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 – Se aprobă acordarea, în bani, a normei de hrană, personalului din cadrul Direcției Poliția Locală a Municipiului Lupeni, în limita bugetului aprobat la categoria cheltuieli de personal pentru anul 2022.
Art. 2 –
(1) Alocația valorică a normei de hrană este în cuantum de:

a) 32 lei/ zi corespunzător normei nr. 6 din anexa nr. 1 la Ordonanţa Guvernului nr. 26/ 1994, republicată, cu modificările şi completările ulterioare, beneficiar fiind personalul poliţiei locale în activitate prevăzut la art. 14 alin. (1) lit. a) din Legea nr. 155/ 2010, republicată, cu completările ulterioare, şi personalul de conducere;
b) 25 lei/ zi corespunzător normei nr. 1 din anexa nr. 1 la Ordonanţa Guvernului nr. 26/ 1994, republicată, cu modificările şi completările ulterioare, beneficiar fiind personalul poliţiei locale în activitate prevăzut la art. 14 alin. (1) lit. b) şi c) din Legea nr. 155/ 2010, republicată, cu completările ulterioare;

c) 5 lei/ zi corespunzător normei nr. 12 "B" din anexa nr. 1 la Ordonanţa Guvernului nr. 26/ 1994, republicată, cu modificările şi completările ulterioare, normă suplimentară pentru personalul poliţiei locale în activitate care lucrează în ture sau schimburi.
(2) Alocațiile prevăzute la aliniatul (1) se acordă pentru zile calendaristice.

(3) Cuantumul normei de hrană se va actualiza automat de la data de la care se va modifica prin Ordin al ministrului, conform art. 6 din H.G.R. nr. 171/ 2015, în limita alocației bugetare aprobate potrivit prevederilor articolului 1.

Art. 3 – Norma de hrană nu se acordă pe perioada concediilor reglemenate de OUG nr. 158/ 2005 privind concediile și indemnizațiile de asigurări sociale de sănătate, pe perioada concediului de studii, pe perioada în care raporturile de serviciu sau raporturile de muncă sunt suspendate. 

Art. 4 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 5 – Prezenta hotărâre se comunică Primarului municipiului Lupeni, Instituției Prefectului județului Hunedoara, Direcției Economice și Direcției Poliția Locală a Municipiului Lupeni și se aduce la cunoștință publică prin site-ul Municipiului Lupeni.
Lupeni, 

